FIND ARTIKEL:

Gå ind på: https://infomedia.dk/login/

Skriv i søgefeltet: **ea5f35f8**

Ændre i år, til ALLE ÅR.

I skulle gerne kunne se originalartiklen via ovenstående (der visuelt er bedre end nedenstående)

HER HUSERER BANDERNE

 1. september 2024 Ekstra Bladet Sektion 1 Side 14 CECILIE ERLAND BJARKE VESTESEN... 1072 ord Id: ea5f35f8

**2 sider**

BANDERNES DANMARKSKORT: På kort tid er der langt færre, der er naboer til en rockerborg i Danmark. Samtidig fylder rockerne mere end nogensinde før i den kriminelle underverden og har absorberet flere gadebander.

Rockerfester, der lægger ud med alenlange motorcykelkorteger, inden det kulminerer i rockerborgen med helstegt pattegris og topløs servering, er efterhånden et sjældent syn i Danmark.

Men den vold, der følger med den kriminelle underverdens aktiviteter, har det seneste år ført til flere skyderier og eksplosioner i både hovedstaden og provinsen.

Senest blev en mand med relationer til LTF-medlemmer dræbt på Hans Tavsens Gade på Nørrebro, hvor en tilfældig kvinde også blev ramt, men overlevede og der er nu tre officielle bandekonflikter i kog i Danmark.

Gadebander opslugt De seneste år har der været flere markante ændringer i rocker-bandekortet.

Bandidos er administrativt forbudt og Hells Angels, har forbud mod at opholde sig i deres rockerborge.

Samtidig har der været en nedgang i antallet af gadebander.

Nørrebro-banderne Brothas og NNV blev opslugt af henholdsvis Bandidos og Hells Angels MC i 2022 og eksisterer ikke længere officielt, samtidig med at flere provins-gadebander er gået ind i Satudarah Ifølge den nyeste rockerbanderapport fra det første kvartal af 2024, beskriver National Enhed for Særlig Kriminalitet (NSK), at "De kriminelle gruppers ønske om ekspansion i rocker- og bandemiljøet samt eksisterende og nye modsætningsforhold mellem grupperne, udgør en konstant risiko for voldelige konfrontationer".

Herunder kan du se, hvor en række grupperinger huserer i landet: Bøgetorvsgruppen Odense Ifølge Ekstra Bladets kilder er medlemmerne af grupperingen Bøgetorvsgruppen igen på vej frem. Ifølge politiet gik grupperingen i opløsning i kølvandet på en konflikt med NBV. Her blev lederen af Bøgetorvsgruppen ramt af skud, men overlevede. En uskyldig 31-årig mand blev dræbt i kugleregnen. LGP og MV Holbæk To grupperinger, der udspringer fra hver deres socialt belastede boligområde, har i år været i en kortere konflikt med hinanden, hvor en mand i januar overlevede efter at være blevet skudt ind ad ruden i sit eget hjem. Konflikten er ifølge politiet ikke længere aktiv.

Tidligere har grupperne udgjort en samlet alliance mod den lokale Bandidos, som de var i krig med i slutningen af 10"erne.

FOTO: KENNETH MEYER Brabrandgruppen Aarhus Bandegrupperingen BB, en forkortelse for Brabrand, har en meget tæt relation og alliance med Loyal to Familia, og det har blandt andet vist sig ved, at LTF"ere fra København har været i Brabrand, ligesom BB-medlemmer har spist sammen med LTF-medlemmer på en restaurant på Østerbro i København. 202 Tingbjerg Grupperingen, der holder til i Tingbjerg-området, har været en sammenslutning af kriminelle kræfter i årevis, der er gået ind og ud af forskellige grupperinger.

To gange har de været en del af Loyal to Familia. Senest var de en del af Satudarah i en kortere overgang, inden de nu igen blot går under navnet CPH-202. ST Stengårdsvej Esbjerg Esbjerg-grupperingen ST, en forkortelse for boligkvarteret Stengårdsvej, er i opposition til KV, en forkortelse for boligkvarteret Kvaglund, som er gået ind i Comanches MC West End. I årevis lå ST i konflikt med KV.

Konflikten mellem ST og Comanches MC har ifølge Ekstra Bladets oplysninger ligget i dvale gennem længere tid, fordi flere af bandemedlemmerne fra Stengårdsvej har siddet fængslet. Comanches Adskillige steder Som den eneste rockerklub har Comanches fortsat fire rockerborge åbne, mens flere andre af deres opholdssteder har været presset til at lukke af kommunen, blandt andet West End-afdelingen i Esbjerg.

Rockerklubben har også en større afdeling i Marbella.

Flere af klubbens medlemmer har medvirket i Max-dokumentaren "Brutalt Broderskab", hvor klubbens historie bliver oprullet fra stifteren Nadim Khans rødder i Værebroparken frem til nu, hvor rockerklubben tæller flere hundrede medlemmer både i Danmark og i udlandet. 9hunna Odense Gruppen tæller en snes medlemmer med somalisk baggrund, og holder til i Vollsmose.

Her mødes medlemmerne på gadeplan, i kældre og lejligheder.

Fordi de ledende figurer er bag tremmer, er 9hunna ifølge Fyns Politi nærmest ikke-eksisterende.

9hunna indgik i 2022 alliance med Loyal to Familia og svenske Dödspatruljen, og siden har LTF på uofficielt plan overtaget 9hunnas position.

VO, en forkortelse for Vollsmose eller Vollsmose Outlaws, indgår som støttegruppe til LTF. GT og A12 Aalborg-Nørresund I flere år har A12, tidligere kendt som "London Netværket og med tilholdssted omkring boligområdet Vangen i Nørresundby, ligget i konflikt om hashmarkedet med GTgruppen, en forkortelse for Grønlands Torv.

Grupperne er ifølge et konfliktnotat fra NSK officielt i en væbnet konflikt, der har ført til flere anslag.

Sverige spiller en rolle i konflikten, fordi A12-personer er set køre rundt i en svensk indregistreret bil.

FOTO: RENÉ SCHÜTZE Loyal to Familia Adskillige steder Den forbudte bande er fortsat aktiv på blandt andet indre Nørrebro, Amager, Ishøj og Helsingør, men har også alliancer på Fyn og er til stede i det jyske Trekantsområde.

Herudover er de allieret med svenske bandefolk, og har afdelinger i blandt andet Spanien og Libanon.

Banden er nu ifølge NSK i konflikt med både Hells Angels på 12. måned, og det svensk-danske netværk ledet af Ismail Abdo, "Jordgubban", der har ført til flere attentater i Danmark i løbet af sommeren.

FOTO: JAKOB JØRGENSEN NBV Nyborgvej Odense NBV, en forkortelse for en række boligblokke på Nyborgvej i Odense, har markeret sig som én af Odenses voldsparate bandegrupperinger og har været i konflikt med flere andre, blandt andet Bøgetorvsgruppen og 9hunna.

Mange af medlemmerne fra Black Army, herunder også flere fra Daabas-familien, går igen i NBV, der er en altovervejende arabisk-palæstinensisk gruppering med et enkelt somalisk medlem.

Mange sidder lige nu fængslet, og grupperingen mangler lederskab. Derfor blusser interne stridigheder op nu.

FOTO: LOCAL EYES Hells Angels Adskillige steder Politiet har i snart 11 måneder opretholdt et opholdsforbud i HA"s klubhuse som følge af konflikten med LTF, der i august sidste år kostede en 30- årig rocker på Christiania.

Klubben er fraflyttet et par af deres opholdssteder, blandt andet Lystrup, Amager og Nyborg det seneste år, men klubbens afdelinger består, og medlemmerne vurderes af kilder forsat at have stor magt i den kriminelle underverden - samtidig med, at de er opmærksomme på at holde lav profil for ikke at blive de næste, der bliver ramt af en forbudssag.

FOTO: LOCAL EYES Bandidos Adskillige steder Efter en årrække med medlemsnedgang fik Bandidos vendt skuden i slutningen af 10"erne. Klubben har været i flere blodige konflikter, men er fortsat med at ekspandere i afdelinger og medlemstal.

Blandt andet på tidligere Hells Angels territorier såsom Amager og Aarhus.

Forbudssagen har gjort dem hjemløse, men de huserer stadig i områderne. Fra den ene dag til den anden blev 18 Bandidosafdelinger ulovliggjort af politiet og klubhusene står nu tomme.

Ifølge Ekstra Bladets oplysninger har medlemmerne fortsat samme status i det kriminelle miljø.